WPP plc

WPP plc ialah sebuah syarikat pegangan multinasional United Kingdom. Perniagaan utamanya termasuk komunikasi, pengiklanan, hubungan am, teknologi, dan perdagangan. Syarikat ini beribu pejabat di London, England. Sehingga 2019, WPP dikenali sebagai syarikat pengiklanan terbesar di dunia. WPP plc memiliki sejumlah anak syarikat, yang bergiat aktif dalam sektor pengiklanan, hubungan am, media, dan rangkaian penyelidikan pasaran, seperti AKQA, BCW, Essence Global, Finsbury, Grey, GroupM, Hill+Knowlton Strategies, Kantar Group, Mindshare, Ogilvy, Wavemaker, Wunderman Thompson, dan VMLY&R. Syarikat ini merupakan salah satu dari empat agensi pengiklanan terbesar di dunia, selain Publicis, Interpublic Group of Companies, dan Omnicom. WPP tersenarai di Bursa Saham London dan sahamnya merupakan salah satu komponen dari Indeks FTSE 100. Perusahaan ini juga mempunyai senarai sekunder di Bursa Saham New York.

Pada 14 April 2018, Martin Sorrell bersara selepas 33 tahun bekerja di syarikat ini. Roberto Quarta kini memegang jawatan sebagai pengerusi. Sementara Mark Read memegang jawatan CEO WPP.

Sejarah
Syarikat ini ditubuhkan sebagai Wire and Plastic Products plc untuk menghasilkan troli beli-belah pada 1971. Pada tahun 1985, Martin Sorrell yang sedang mencari sebuah syarikat awam untuk membangunkan sebuah penyedia perkhidmatan pemasaran global membeli majoriti saham syarikat ini.

Sepanjang 1986, WPP menjadi syarikat induk kepada Picquotware, pengeluar teko dan jag Northampton. Pada November 1987, kebakaran memusnahkan kilang dan aktiviti pengeluaran di Northampton dan aktiviti pengeluaran dipindahkan ke Burntwood di Staffordshire. Pada 25 November 2004, WPP menutup kilang di Burntwood dan berhenti menghasilkan Picquotware. Semua aset Picquotware kemudian dijual pada 14 Disember 2004.Piquotware History 

Pada dekad 1980-an, WPP mulai memperoleh sejumlah syarikat. Beberapa tahun kemudian, WPP memperolehi berpuluh syarikat setiap tahunnya. Pada Januari 1987, syarikat ini memperolehi Scott Stern Associates, yang pada masa itu merupakan syarikat pengiklanan dan rekaan terbesar di Scotland. Pada tahun yang sama, syarikat ini memperolehi J. Walter Thompson (termasuk JWT, Hill & Knowlton, dan MRB Group) dengan harga $566 juta. WPP disenaraikan di NASDAQ pada tahun 1988 (dan kemudian berpindah ke NYSE). Pada tahun 1989, WPP memperolehi Ogilvy Group dengan harga $864 juta.

WPP terus membeli syarikat lain pada dekad 1990-an. WPP membeli syarikat yang bergerak di bidang pengiklanan kesihatan, pengiklanan digital, beli-belah dalam talian, media digital, pengerusi data, perundingan peruncitan dan korporat, serta pemasaran sukan. Salah satunya ialah pemerolehan terhadap Lambie-Nairn pada tahun 1999. Pada tahun 1998, WPP membentuk sebuah perikatan bersama syarikat Jepun Asatsu-DK Inc..

Pada Mei 2000, WPP bersetuju untuk membeli Young & Rubicam Group dari Amerika Syarikat dengan harga $5,7 bilion, yang pada ketika itu merupakan pemeroleham terbesar di sektor pengiklanan. Pemerolehan itu menjadikan WPP sebagai syarikat pengiklanan dengan pendapatan dan penjualan terbesar di dunia, mengalahkan Omnicom Group dan Interpublic.

Pada dekad 2000-an, WPP Digital dibentuk untuk mengembangkan keluasan digital syarikat ini. Pada Oktober 2008, WPP memperolehi syarikat penyelidikan pasaran Taylor Nelson Sofres dengan harga £1,6 bilion. Sepanjang 2009, WPP mengurangkam jumlah kakitangannya menjadi hanya sekitar 14.000 orang, atau hanya 12,3% dari jumlah kakitangannya dulu, sebagai respon terhadap krisis ekonomi 2008.

Pada Jun 2012, WPP bersetuju untuk memperolehi agenzi pemasaran digital AKQA dengan harga US$540 juta. Pada November 2015, WPP bersetuju untuk memperolehi majoriti saham Essence, sebuah agensi digital global.

Pada November 2016, WPP mengumumkan bahawa mereka akan memperolehi PEP, LLC, sebuah syarikat pengadaan dan pengurusan projek yang menyelia promosi pemasaran untuk klien di Amerika Syarikat.

Beberapa anak syarikat WPP menggunakan Microsoft Windows, hingga terkesan akibat serangan siber ke atas Ukraine 2017, yang mana selama sepuluh hari, komputer beberapa kekitangannya hanya dapat digunakan untuk mengakses webmail.

WPP kemudian menggabungkan Burson-Marsteller dengan Cohn & Wolfe untuk membentuk BCW (Burson Cohn & Wolfe) pada Februari 2018.

Pada April 2018, Martin Sorrell bersara setelah 33 tahun bekerja di syarikat ini, namun berlakunya  kelalaian peribadi dan penyalahgunaan aset syarikat. Namun Sorrell membantah tuduhan tersebut. Pengerusi Roberto Quarta dilantik sebagai pengerusi eksekutif sementara. Pada September 2018, Mark Read, yang merupakan CEO Wunderman, dilantik sebagai CEO syarikat ini.

Rujukan

Pautan luar
Laman web rasmi WPP

Kategori:Syarikat United Kingdom
Kategori:Syarikat yang ditubuhkan pada 1971